20/04/2015 | Administración LocalMunicipal
Santiago de Compostela
Sección Municipal de Contratación
Bases para a adxudicación de autorizacións de venda ambulante no mercadiño de Salgueiriños

A Xunta de Goberno da cidade de Santiago de Compostela na súa sesión do 27 de marzo de 2015 acordou, entre outros, aprobar as bases para a adxudicación de autorizacións de venda ambulante que se reproducen de seguido, para xeral coñecemento e aos efectos de abrir o prazo de presentación de solicitudes, conforme ao disposto na base quinta. Adxudicación de autorizacións para exercer a actividade de venda ambulante no mercadiño que ten lugar os xoves de cada mes na explanada de Salgueiriños, reguladas conforme ao disposto no Regulamento de venda ambulante do Concello de Santiago de Compostela (BOP da Coruña do 14 de marzo de 2013) e demáis lexislación estatal e autonómica que lles resulte de aplicación. O número de autorizacións a adxudicar é de 65, distribuidas do xeito que segue: No caso de non se cubriren as autorizacións dalgún dos apartados por falta de solicitudes, o seu número incrementarase ao de máis demanda. • Ser persoa física maior de idade ou persoa xurídica legalmente constituída. • Estar dado de alta no réxime correspondente da Seguridade Social e ao corrente de pago nas súas cotizacións. • Estar dado de alta no epígrafe correspondente do imposto de actividades económicas e estar ao corrente de pago da tarifa ou, caso de estar exentos, estar dado de alta no censo de obrigados tributarios. • Ter contratada unha póliza de seguro de responsabilidade civil que cubra os riscos que puidesen derivarse do exercicio da actividade. • Cumprir todos os requisitos que establezan as regulamentacións específicas aplicables aos produtos autorizados que teña a venda. • No caso de estranxeiros haberán de cumprir as condicións e requisitos esixidos pola regulación vixente en cada momento. No caso de que proceda dun país non comunitario deberá estar en posesión dos permisos de residencia e de traballo; e se procede de un país comunitario ha de ter a tarxeta de residencia. • Estar en posesión, se é o caso, do certificado acreditativo de ter recibido formación en materia de manipulación de alimentos. • No caso de venda de artigos alimenticios e herbodietética deberá adicionalmente cumprir os requisitos que impón a normativa sanitaria. Os postos de venda cumprirán os requisitos establecidos no artigo 5 do Regulamento de venda ambulante do Concello de Santiago. Terán unha superfície de ocupación de 6 m x 5 m co obxecto de que os titulares podan estacionar o seu vehículo e autorízase unha superfície de venda de 5m x 1 m. As autorizacións terán unha duración de cinco anos prorrogables de forma expresa por outros cinco. Non obstante, os titulares das autorizacións deberán solicitar anualmente a súa renovación ata completar a duración máxima establecida. O prazo para solicitar a renovación será dende o 15 de xaneiro ata o 15 de febreiro. Aqueles titulares que non soliciten a renovación neste prazo perderán o seu dereito ao exercicio da actividade. As taxas pola ocupación regúlanse na ordenza fiscal número 3.24 do Concello de Santiago de Compostela, “Taxa pola utilización privativa e o aproveitamento especial do dominio público municipal”, que establece para a venda ambulante no mercado de Salgueiriños a cantidade de 61,05 €/m2 (305,25 €/ano). A adxudicación das licenzas farase polo procedemento de concorrencia competitiva adxudicándose por orde da máxima puntuación acadada, priorizándose as solicitudes en base aos seguintes criterios: Profesionalización: Valorarase con 1 punto por cada ano de exercicio na actividade de venda ambulante, ata un máximo de 25 puntos. Acreditarase cun informe de vida laboral e certificado do IAE. Situación socioeconómica do solicitante: a) Dificultades para acceso ao mercado laboral ata un máximo de 10 puntos. Acreditarase coa tarxeta de demandante de emprego, de acordo co seguinte baremo: – Situación de desemprego superior a 6 meses: 2 puntos – Situación de desemprego superior a 1 ano: 4 puntos – Situación de desemprego superior a 18 meses 6 puntos – Situación de desemprego superior a 2 anos 8 puntos – Situación de desemprego superior a 30 meses 10 puntos b) Pertenza a un colectivo que precisa unha especial protección ata un máximo de 40 puntos, de acordo co seguinte baremo: – Titular da solicitude con discapacidade ou con minusvalía reconocida igual ou superior ao 33%: 10 puntos. Acreditarase co certificado correspondente. – Solicitantes baixo protocolo de violencia de xénero: 20 puntos. – Maiores de 55 anos: 10 puntos. c) Fillos menores a cargo ou maiores e pais dependentes ata un máximo de 30 puntos. Outorgarase 5 puntos por fillo menor e 5 puntos por fillo maior dependente ou maiores dependentes. Acreditarase co certificado de convivencia e os certificados de minusvalía correspondentes. Familia monoparental: 10 puntos Formación: Valorarase a asistencia por parte do solicitante a cursos de formación impartidos nos últimos 5 anos relacionados coa atención ao cliente, a imaxen do punto de venda, marketing, etc (excepto a estrictamente necesaria para obter o certificado de formación en materia de hixiene alimentaria ou aquela da que é obrigatorio dispor). Valorarase ata un máximo de 20 puntos, conforme ao seguinte baremo: – Ata 15 horas: 2 puntos – De 16 a 30 horas: 4 puntos – De 31 a 45 horas: 6 puntos – De 46 a 60 horas: 8 puntos – Máis de 60 horas: 10 puntos Produtores directos: Nas licenzas de produtos hortofructícolas e floristería e planta viva priorizarase con 20 puntos aos solicitantes que acrediten ser eles ou o seu cónxuxe produtores diretos dos produtos obxecto de venda. Acreditarase coa documentación correspondente á explotación. As solicitudes dirixiranse ao alcalde-presidente do Concello e presentaranse no rexistro xeral directamente ou en calquera das formas previstas no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. O prazo de presentación de solicitudes será de 15 días, contados dende o día seguinte á publicación destas bases no BOP de A Coruña. Coa solicitude achegarase a seguinte documentación: 1. No caso de persoas físicas: fotocopia do DOI (DNI ou NIE, no caso de extranxeiros) 2. No caso de persoas xurídicas, fotocopias da escritura de constitución, poderes de representación do solicitante e copia da tarxeta de identificación fiscal.3. Declaración responsable na que o solicitante manifeste: – Que cumpre os requisitos para exercer a actividade de venda ambulante. – Que estará en posesión da documentación que así o acredite a partir do inicio da actividade. – Que manterá o seu cumprimento durante o prazo de vixencia da autorización. – Non ter sido sancionado por comisión de falta moi grave no exercicio da súa actividade nos últimos dous anos.6.1.- O procedemento de adxudicación das autorizacións será o seguinte: 1. Rematado o prazo de presentación de solicitudes procederase a súa baremación e elaborarase unha listaxe provisional coa puntuación acadada coa aplicación dos criterios sinalados anteriormente.2. Publicación da lista provisoria no BOP da provincia da Coruña aos efectos de presentación de reclamacións no prazo de 10 días, contados a partires do seguinte ao da súa publicación.3. Resolución das reclamacións presentadas e aprobación da lista definitiva. No caso de existiren varios solicitantes coa mesma puntuación decidirase por sorteo.4. Adxudicación provisoria das autorizacións que se elevará a definitiva logo de que os adxudicatarios acrediten, no prazo de quince días, os requisitos establecidos na base 2ª e o pago da taxa establecida na ordenanza fiscal correspondente.6.2.- Os postos de venda adxudicaranse por sorteo, excepto os correspondentes á pulpería, comida rápida e churrería que se emprazarán atendendo a criterios técnicos. Logo de adxudicadas as autorizacións, crearase unha lista de espera por orde da puntuación acadada polos solicitantes que non a obtiveron, co obxecto de prover as posibles vacantes que se poidan producir. Terá unha validez de dous anos contados dende o seguinte ao da súa publicación na páxina web do Concello de Santiago de Compostela. Santiago de Compostela, 07 de abril de 2015 O ALCALDE Asdo.: Agustín Hernández Fernández de Rojas